CENTEL:ยังได้รับผลดีท่องเที่ยวสดใสแนะซื้อเป้า45 บาท ชู upside 18%
 CENTELคงคำแนะนำซื้อเป็นหนึ่งในผู้ประกอบการโรงแรมที่ได้ประโยชน์การท่องเที่ยวไทยได้อย่างเต็มที่ กำหนดราคาพื้นฐานไว้ที่ 45.00 บาท ราคาปิดมีส่วนเพิ่มได้อีก 18%
27 พ.ค. 2559

บล.ดีบีเอสฯ ระบุในบทวิเคราะห์วันนี้ (27 พ.ค.) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL สถานการณ์ธุรกิจปัจจุบัน  คือ เม.ย.59 ธุรกิจโรงแรมคือ รายได้เฉลี่ย (RevPar) ห้องพักเพิ่มขึ้นเล็กน้อย ส่วนธุรกิจอาหารมีข่าวดีคือ อัตราการเติบโตจากสาขาเดิม (SSSG) เพิ่มขึ้นก้าวกระโดด
แนวโน้มการเดินทางท่องเที่ยวจากนักท่องเที่ยวต่างชาติมายังไทยมีความสดใสต่อเนื่อง งวด 1Q59 +15.5% เป็น 9 ล้านคน โดยมีจีนเป็นสัดส่วนมากสุด 29.1% ในงวดไตรมาส 2/59 กระทรวงท่องเที่ยวคาดเป็น +13% และตลอดปี 59 ทำยอดสูงสุดใหม่ +7.1% เป็น 32 ล้านคน นอกจากนี้มาตรการส่งเสริมการท่องเที่ยวจากรัฐ ก็ยิ่งสนับสนุน
คาดว่าอัตรากำไรของธุรกิจอาหารยังคงแข็งแกร่งแรงผลักดันมาจากการลดค่าใช้จ่ายการตลาดและทำโปรโมชั่นที่สูงในงวดไตรมาส  1Q59 ได้ปรับลงมาตั้งแต่ ไตรมาส 2/59 อีกทั้งต้นทุนอาหารก็ต่ำ มีการควบคุมต้นทุนและค่าใช้จ่าย อย่าง/เข้มงวด
คงคำแนะนำ ซื้อ นับได้ว่า CENTELเป็นหนึ่งในผู้ประกอบการโรงแรมที่ได้ประโยชน์การท่องเที่ยวไทยได้อย่างเต็มที่ กำหนดราคาพื้นฐานไว้ที่ 45.00 บาท ราคาปิดมีส่วนเพิ่มได้อีก 18%